Σάσης της Ινδίας

Ο Σάσης, Sases, επίσης γνωστός ως Γονδοφάρης Δ΄ Σάσης (Χαρόστι : 𐨒𐨂𐨡𐨂𐨥𐨪 𐨯𐨯 Gu-du-pha-ra Sa-sa,   ), μερικές φορές Σασάν, ήταν Ινδο-Πάρθος βασιλιάς τοης δυναστείας των Απρατσαράτζα , ο οποίος βασίλευσε στην Γκαντάρα. Είναι γνωστός μόνο από νομίσματα, και βασίλευσε για τουλάχιστον 26 χρόνια, όταν διαδέχθηκε τον Γονδοφάρη Α΄.  Κάποια στιγμή κατά τη διάρκεια τής βασιλείας του ανέλαβε τον τίτλο Γονδοφάρης, τον οποίο κατείχαν οι ανώτατοι Ινδο-Πάρθοι ηγεμόνες.

Με τις σύγχρονες χρονολογήσεις που παρείχε ο Ρόμπερτ Σένιορ, ο Γονδοφάρης Δ΄ είναι πιθανός υποψήφιος για αρκετές πιθανές ιστορικές αναφορές σε Ινδο-Πάρθους βασιλείς του 1ου αι. μ.Χ. Παραδοσιακά, αυτές οι αναφορές θεωρούνται ότι αφορούν τον Γονδοφάρη Α΄, καθώς οι προηγούμενοι μελετητές δεν συνειδητοποίησαν ότι το «Γονδοφάρης» έγινε τίτλος μετά το τέλος αυτού του βασιλιά, όπως ακριβώς το όνομα τού πρώτου Αυτοκράτορα, Αυγούστου, στη Ρωμαϊκή Αυτοκρατορία, χρησιμοποιήθηκε από όλους τούς μεταγενέστερους Αυτοκράτορες ως τίτλος.

 Η εξουσία του 
αριστερά|μικρογραφία|Βουδιστική λειψανοθήκη με νομίσματα, αποδίδεται στον Σάση.  Ο Σάσης χάραξε μία βουδιστική τριράτνα με το τάμγκα του σε μερικά από τα νομίσματά του.
Κατά τη διάρκεια τής κυριαρχίας των Ινδο-Παρθών, ο Απρατσαράτζα Σασάν, όπως περιγράφεται σε νομισματικά στοιχεία που τον προσδιορίζουν ως ανιψιό του Ασπαβάρμα,  αναδείχθηκε σε σημαντική προσωπικότητα. Τον Ασπαβάρμα, προηγούμενο Απρατσαράτζα και σύγχρονο του Γονδοφάρη Α΄, διαδέχθηκε ο Σασάν, αφού ανήλθε από δευτερεύοντα ρόλο διακυβέρνησης σε αναγνωρισμένη θέση ως ένας από τους διαδόχους τού Γονδοφάρη Α΄. Ανέλαβε τη θέση μετά τον Αβδαγάση Α΄.

Ο ηγεμόνας των Κουσάν, Βήμα Τάκτο, είναι γνωστό, βάσει νομισματικών στοιχείων, ότι επεσήμανε (κτύπησε επάνω από) τα νομίσματα του Σασάν, ενώ ένας νομισματικός θησαυρός περιείχε νομίσματα τού Σασάν μαζί με μικρότερα νομίσματα του Κουζούλα Καδφίση   Έχει επίσης ανακαλυφθεί ότι ο Σασάν επεσήμανε τα νομίσματα τού Ναηαπάνα των Δυτικών Σατραπών, με αυτή τη σειρά νομισμάτων να χρονολογείται μεταξύ 40 και 78 μ.Χ.

 Σύνδεση με τον Φραώτη 
μικρογραφία|300x300εσ|Νόμισμα του Γονδοφάρη-Σάση από το Σειστάν σε παρθική τεχνοτροπία (αρχές-μέσα 1ου αι. μ.Χ.). Εμπρός όψη: ο βασιλιάς με τιάρα παρθικού στυλ. Πίσω όψη: Ο Γονδοφάρης καθήμενος, πίσω του Νίκη τον στεφανώνει· επιγρ. BACIΛEYC BACIΛEΩN MEΓAC YNΔOΦEPPΗC OEPON MAZOM NOC CAΗ.

Τον 1ο αι. μ.Χ. ο Φραώτης, ένας ελληνόφωνος βασιλιάς της πόλης Τάξιλα, συνάντησε τον φιλόσοφο Απολλώνιο από τα Τύανα περίπου στο 46 μ.Χ., σύμφωνα με τον Βίο Απολλωνίου Τυανέως, που γράφτηκε από τον Φλ. Φιλόστρατο. Ο Γονδοφάρης που ταιριάζει σε αυτήν την ημερομηνία είναι ο Γονδοφάρης Δ΄ Σάσης, τού οποίου τα νομίσματα έχουν χρονολογηθεί στο 40-78 μ.Χ. Ο Απολλώνιος περιγράφει τον βασιλιά ως Ινδό.

Περιγράφουν την έδρα τού Φραώτη, τα Τάξιλα, ως πόλη τού ίδιου μεγέθους με τη Νινευή, τειχισμένη σαν ελληνική πόλη, ενώ παράλληλα έχει διαμορφωθεί με στενούς δρόμους, και περιγράφουν περαιτέρω το βασίλειο του Φραώτη ως μέρος τής παλαιάς επικράτειας τού Πώρου. Μετά από μία ανταλλαγή με τον βασιλιά, αναφέρεται ότι ο Φραώτης πλήρωνε φόρο τόσο τούς βαρβάρους, όσο και τα γειτονικά κράτη, με στόχο την αποτροπή εισβολών στο βασίλειό του. Ο Φραώτης αναφέρει επίσης ότι ο πατέρας του, όντας γιος βασιλιά, είχε μείνει ορφανός από νεαρή ηλικία. Σύμφωνα με τα ινδικά έθιμα, δύο συγγενείς του ανέλαβαν την ευθύνη για την ανατροφή του, μέχρι που σκοτώθηκαν από επαναστάτες ευγενείς κατά τη διάρκεια μίας τελετουργικής τελετής κατά μήκος του Ινδού ποταμού. Αυτό το γεγονός οδήγησε στον σφετερισμό τού θρόνου, αναγκάζοντας τον πατέρα τού Φραώτη να αναζητήσει καταφύγιο στον βασιλιά που βρισκόταν πέρα από τον ποταμό Υδάσπη, στο σύγχρονο Παντζάμπ, έναν ηγεμόνα που έχαιρε μεγαλύτερης εκτίμησης από τον πατέρα τού Φραώτη. Επιπλέον, ο Φραώτης αναφέρει, ότι ο πατέρας του έλαβε εκπαίδευση, που διευκολύνθηκε από τους Βραχμάνους κατόπιν αιτήματος τού βασιλιά, και νυμφεύτηκε την κόρη του Υδάσπιου βασιλιά, ενώ απέκτησε έναν γιο, που ήταν ο ίδιος ο Φραώτης. Ο Φραώτης συνεχίζει να αφηγείται την κατάλληλη στιγμή που άδραξε, για να ανακτήσει το προγονικό του βασίλειο, η οποία πυροδοτήθηκε από μία εξέγερση των πολιτών τής Τάξιλα εναντίον των σφετεριστών. Με την ένθερμη υποστήριξη τού πληθυσμού, ο Φραώτης ηγήθηκε μίας θριαμβευτικής εισόδου στην κατοικία των σφετεριστών, ενώ οι πολίτες κράδαιναν δάδες, σπαθιά και τόξα σε μία επίδειξη ενωμένης αντίστασης.

 Δείτε επίσης 
 Απρατσαράτζα
 Γκαντάρα
 Ινδο-Παρθικό βασίλειο

 Σημειώσεις 

 Αναφορές 

Κατηγορία:Ινδο-Σκύθες βασιλείς